**Kommentarer til regnskapet for Vestmarka krets av NSF for 2024**

**Resultatregnskapet:**

* Kretskontingent: Avvik mot budsjett:
	+ Kretsen har ikke mottatt all kretskontingent fra NSF pr 31.12.2024.
	+ Det ble noe færre betalende medlemmer enn budsjettert.
* Høyere offentlig støtte enn budsjettert: disse er vanskelig å estimere i forkant og varierer fra år til år.
* Lønn Kretssekretærer: Lavere enn budsjettert pga sykdom/sykepenger fra det offentlige.
* Leikvinjar: Driftsinntekter kr. 160.000 og driftskostnader kr. 129.913 gir et driftsoverskudd stort kr. 30.087.

Driftsregnskapet er belastet avskrivninger kr. 73.486 for Leikvinjar 4% av kretsens
del av kjøpesum. Dette er en ikke betalbar kostnad.

To stiftelser har til sammen bevilget kr 1.400.000 for oppgradering av Leikvinjar.
Totale investeringer i 2024 ble kr. 927.108 hvorav stiftelsene per 31.12.2024 hadde
utbetalt kr. 661.386. Kretsen har forskuttert differansen, kr 265.722.
Det pågår fortsatt investeringer på Leikvinjar gjennom 2025.
Så langt har Leikvinjar-komiteen holdt sine budsjetter og planlegger for å ikke
investere mer enn Stiftelsene har bevilget.
Det vurderes som ikke sannsynlig at Stiftelsene ikke utbetaler det bevilgede beløp
i løpet av 2025.
Det ble i Vestmarka krets sitt budsjett 2024 avsatt kr. 200.000 for kretsens egne investeringer i Leikvinjar. Disse avsatte midler er ikke benyttet.

* Hiorthpokal-konkurransen 2024 hadde deltakeravgift kr. 60. 800 samt prosjektstøtte fra hhv Asker og Bærum kommuner kr 18.000 til sammen kr 78.800.
Kostnadene var kr. 78.667.
* Resultat 2024 for drift av Vestmarka krets 2024:
	+ Bokført underskudd 2024: - 313.312
	+ Avskrivninger: + 73.486 ikke betalbar kostnad
	+ Forskuttering Leikvinjar: + 265.722 blir dekket av Stiftelsene
	+ Overskudd + 25.896.
* Vestmarka krets balanse per 31.12.2024: Balansen reflekterer ikke kretsens forskuttering av investeringer på Leikvinjar da disse beløp er ført i resultatregnskapet.
* Vestmarka krets likvider per 31.12.2024: Kr 1.587.873.

 .